Σύνταξη ψηφιακού μητρώου δέντρων για την αξιολόγηση του αστικού πρασίνου της πόλης της Χίου
Creators: name: Παλαιοχωρινός, Στέφανος Αθανασίου
Publisher: name: Aristotle University of Thessaloniki
Year: 2023
Subjects: Αστικό πράσινο
Ψηφιακό μητρώο δένδρων
Χίος
Urban green
Computerized tree inventory
Chios

description: Η παρούσα εργασία αποσκοπεί στην καταγραφή και αξιολόγηση του πρασίνου στον αστικό χώρο της πόλης της Χίου για την ορθολογικότερη διαχείριση του μέσω ενός ψηφιακού μητρώου δένδρων. Αυτό επιτεύχθηκε με χρήση Συστημάτων Γεωγραφικών Πληροφοριών (GIS) για την αποτύπωση της θέσης κάθε τύπου βλάστησης, της επιστημονικής ονομασίας του δασοπονικού είδους και χαρακτηριστικά μεγέθους όπως το ύψος, η στηθιαία διάμετρος και το ύψος έναρξης της κόμης. Για την εξέταση της σύνθεσης των δενδροστοιχιών χρησιμοποιήθηκαν δείκτες στο σύνολο της βλάστησης, όπως είναι ο Δείκτης σχετικής πυκνότητας ειδών, Σχετικής κυριαρχίας ειδών, ο Δείκτης Σημαντικότητας κάθε είδους, ο Δείκτης Σημαντικότητας, ο Δείκτης Ποικιλότητας Shannon-Wiener, Ισομέρεια των ειδών, ο Δείκτης Ποικιλότητας Simpson. Στην περιοχή μελέτης της πόλης βρίσκονται 2.565 θέσεις βλάστησης, οι θέσεις αυτές αναφέρονται σε δένδρα, σε θάμνους και σε γλάστρες, που βρίσκονται σε πεζόδρομους και πεζοδρόμια σε ποσοστό 48%, σε πάρκα, άλση και πλατείες σε ποσοστό 39% και σε νησίδες σε ποσοστό 13%. Τα δένδρα αναπτύσσονται σε ποσοστό 57% σε πεζόδρομους και πεζοδρόμια, σε ποσοστό 39% σε πάρκα, άλση και πλατείες και σε ποσοστό 4% σε νησίδες. Τα δένδρα αριθμούν 1561 άτομα και ανήκουν σε 45 είδη, με το 95% του πληθυσμού να ανήκει σε 26 είδη. Η πλειοψηφία των ειδών είναι κατά 87% Αγγειόσπερμα και 67% αείφυλλα. Η οικογένεια με τα περισσότερα είδη είναι των Fabaceae, αλλά και η δεύτερη πολυπληθέστερη, μετά αυτή των Rutaceae. Σύμφωνα με το Δείκτη Σχετικής Πυκνότητας Ειδών κυριαρχεί η Νερατζιά (Citrus aurantium), ενώ το πλέον χωροκρατικό είδος βάσει του Δείκτη Σχετικής Κυριαρχίας είναι ο Ευκάλυπτος (Eucalyptus globulus). Από την εφαρμογή του Δείκτη Σημαντικότητας, ο Ευκάλυπτος (Eucalyptus globulus) φαίνεται να εμφανίζει τη μεγαλύτερη σημαντικότητα, με τον δείκτη να παίρνει την υψηλότερη τιμή του για το συγκεκριμένο είδος και να ακολουθεί η Νερατζιά (Citrus aurantium). Από τα χαρακτηριστικά λυγερότητας φαίνεται ότι τα δένδρα των δενδροστοιχιών στην πλειοψηφία τους (78%) έχουν υψηλή σταθερότητα,. Το αστικό πράσινο της πόλης της Χίου έχει οργανωθεί γύρω από τον πυρήνα του κέντρου, που περιλαμβάνει το δημοτικό κήπο, και κατά μήκος βασικών οδικών αξόνων-αρτηριών.
description: The present study aims to record and evaluate the greenery in the urban area of the town of Chios for its rational management through a digital tree register. This was achieved by using Geographic Information Systems (GIS) to capture the location of each vegetation type, the scientific name of the species and size characteristics such as height, diameter and crown length. To examine the composition of the tree rows, indices were used to examine the vegetation, such as Relative Species Density Index, Relative Species Dominance Index, Importance Index of each species, Importance Index, Shannon-Wiener Diversity Index, Species Isomerism, Simpson Diversity Index. There are 2,565 vegetation types in the City's study area, these types refer to trees, shrubs, and potted plants located in walkways and sidewalks at 48%, parks, groves, and plazas at 39%, and islands at 13%. Trees grow 57% in pedestrian walkways and sidewalks, 39% in parks, groves and squares and 4% on islands. The trees number 1561 individuals and belong to 45 species, with 95% of the population belonging to 26 species. The majority of species are 87% angiosperms and 67% evergreen. The family with the most species is in the Fabaceae, but also the second most populous, after the Rutaceae. According to the Relative Species Density Index, Citrus aurantium is dominant, while the most spatially dominant species according to the Relative Dominance Index is Eucalyptus globulus. From the application of the Importance Index, Eucalyptus globulus appears to show the highest importance, with the index taking the highest value for this species, followed by Citrus aurantium. The slackness characteristics show that the majority (78%) of the trees in the tree rows have high stability. The urban greenery of the town of Chios is organised around the core of the town centre, which includes the municipal garden, and along the main arterial roads.